Document ID: 32005R2003

Title and Content:
ΚΑΝΟΝΙΣΜΌΣ (ΕΚ) αριθ. 2003/2005 ΤΗΣ ΕΠΙΤΡΟΠΉΣ της 8ης Δεκεμβρίου 2005 σχετικά με την τροποποίηση του κανονισμού (ΕΚ) αριθ. 447/2004 όσον αφορά την εκ των υστέρων αξιολόγηση του προγράμματος Sapard Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τη συνθήκη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 32 παράγραφος 5 και το άρθρο 33 παράγραφος 5, Εκτιμώντας τα ακόλουθα: (1) Από τις διατάξεις του άρθρου 12 του κανονισμού (ΕΚ) αριθ. 2759/1999 της Επιτροπής, της 22ας Δεκεμβρίου 1999, για τη θέσπιση των κανόνων εφαρμογής του κανονισμού (ΕΚ) αριθ. 1268/1999 του Συμβουλίου σχετικά με την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη στις υποψήφιες χώρες της Κεντρικής και Ανατολικής Ευρώπης κατά την προενταξιακή περίοδο (1), προκύπτει ότι η εκ των υστέρων αξιολόγηση του προγράμματος Sapard πρέπει να ολοκληρωθεί το αργότερο εντός τριών ετών από το τέλος της περιόδου προγραμματισμού. (2) Πρέπει να διασφαλιστεί ότι οι εν λόγω αξιολογήσεις θα μπορούν ακόμη να διενεργηθούν και χρηματοδοτηθούν μετά το 2006, δηλαδή μετά την περίοδο επιλεξιμότητας στο πλαίσιο του Sapard σύμφωνα με τον κανονισμό (ΕΚ) αριθ. 1268/1999 του Συμβουλίου (2). (3) Θα πρέπει ως εκ τούτου να τροποποιηθεί το άρθρο 3 του κανονισμού (ΕΚ) αριθ. 447/2004 της Επιτροπής, της 10ης Μαρτίου 2004, για τον καθορισμό των μέτρων για τη διευκόλυνση της μετάβασης από τη στήριξη με βάση τον κανονισμό (ΕΚ) αριθ. 1268/1999 στις στηρίξεις που προβλέπονται από τους κανονισμούς (ΕΚ) αριθ. 1257/1999 και (ΕΚ) αριθ. 1260/1999 όσον αφορά την Τσεχική Δημοκρατία, την Εσθονία, τη Λεττονία, τη Λιθουανία, την Ουγγαρία, την Πολωνία, τη Σλοβενία και τη Σλοβακία (3), ώστε να καλυφθούν οι εκ των υστέρων αξιολογήσεις του προγράμματος Sapard. (4) Θα πρέπει να τροποποιηθεί αναλόγως ο κανονισμός (ΕΚ) αριθ. 447/2004. (5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής γεωργικών διαρθρώσεων και αγροτικής ανάπτυξης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 3 παράγραφος 2 του κανονισμού (ΕΚ) αριθ. 447/2004 αντικαθίσταται από το ακόλουθο κείμενο: «2. Οι εκ των υστέρων αξιολογήσεις των σχετικών προγραμμάτων Sapard όπως προβλέπονται στο άρθρο 12 του κανονισμού (ΕΚ) αριθ. 2759/1999 της Επιτροπής (4), καθώς και οι πληρωμές των έργων για τα οποία οι πιστώσεις βάσει του κανονισμού (ΕΚ) αριθ. 1268/1999 έχουν εξαντληθεί ή είναι ανεπαρκείς, μπορούν να ενσωματωθούν στον προγραμματισμό της αγροτικής ανάπτυξης για την περίοδο 2004-2006, δυνάμει του κανονισμού (ΕΚ) αριθ. 1257/1999 και να χρηματοδοτηθούν από το ΕΓΤΠΕ, τμήμα Εγγυήσεων. Άρθρο 2 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 8 Δεκεμβρίου 2005.

Classification Labels:
322
321

Label Descriptions:
{"322": "Διαχείριση", "321": "ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ"}

EuroVoc IDs (Original): 2442
5442
2515
4057
1005
1154
914

EuroVoc IDs (Expanded): 2442
5442
2515
4057
1005
1154
914

Dataset Source: meu

Split: train